બોટાદ શહેરમાં વહેલી સવારથી જ મહાશિવરાત્રીને લઈ લોકોમાં અને શિવભક્તોમાં અનેરો ઉત્સાહ જોવા મળ્યો હતો કારણકે આ વખતે વહેલી સવારથી સાંજ સુધી શિવ ભક્તોની ભીડ શિવાલયોમાં જોવા મળી હતી જેમાં બોટાદ શહેરની મધ્યમાં આવેલ મસ્તેશ્વર મહાદેવ તેમજ વૈજનાથ મહાદેવ વિરાટેશ્વર મહાદેવ પાંચપાડા વિસ્તાર આવેલ ભજનાનંદ આશ્રમ માં બિરાજમાન મહાદેવ તેમજ રોકડિયા મંદિર ખાતે આવેલ મહાદેવ મંદિરમાં પણ ભક્તોની ભારે ભીડ જોવા મળી હતી સાથોસાથ બોટાદ શહેરમાં છેલ્લા ૪૦ વર્ષથી જે મહાશિવરાત્રી નિમિત્તે જે શોભાયાત્રા કાઢવામાં આવે છે જે શોભાયાત્રામાં આ વખતે પ્રથમ વખત સ્વયંભૂ રીતે લોકો જોડાયા હતા જેમાં વિશ્વ હિન્દુ પરિષદ આંતરરાષ્ટ્રીય હિન્દુ પરિષદ તેમજ મોટી સંખ્યામાં બ્રહ્મ સમાજ  અને હિન્દુ ધર્મના નામી અનામી આગેવાનો પણ જોડાયા હતા અને આ વખતે રોડ રસ્તાઓ પણ ટૂંકા પડ્યા હતા એટલી મોટી સંખ્યામાં શિવ ભકતો જોડાયા હતા આ રથયાત્રાનું પ્રસ્થાન બોટાદ મધ્યમાં આવેલ મસ્તરામ મંદિર ખાતેથી સાંજના ચાર કલાકે કરવામાં આવ્યું હતું અને શહેરના મુખ્ય રાજમાર્ગો પર અવનવા ફલોટ તેમજ ડીજેના તાલ સાથે ભવ્ય શોભાયાત્રા કાઢવામાં આવી હતી.